মহালয়ায় দেবীপক্ষের সূচনার সঙ্গেই, ‘আনন্দধারা’-র সকলের উত্তেজনা এখন শীর্ষে। অন্য দিকে, শেষ মুহূর্তের প্রস্তুতির অসম্ভব তাড়াও রয়েছে সবার মধ্যে। কুমোরটুলির অন্যতম বিখ্যাত প্রতিমা শিল্পী প্রশান্ত পাল, সযত্নে মা দুর্গাকে স্বপরিবারে সুসজ্জিত করে জাহাজে চাপিয়ে দিয়েছিলেন সেই জুলাই মাসেই। সাত সমুদ্র তেরো নদী পেরিয়ে ক’টা দিন জিরিয়ে নিচ্ছেন মা, পুজোর হুলুস্থুল শুরু হবার আগে।